EkBass/fiwiki-20250220-pages-articles huggingface dataset:
NBA-kausi 1982–1983

NBA-kausi 1982–1983 oli NBA-liigan 37. kausi. Runkosarja käynnistyi 29. lokakuuta 1982 ja päättyi 17. huhtikuuta 1983. 31. toukokuuta loppuneiden pudotuspelien päätteeksi mestaruuden voitti Philadelphia 76ers kaadettuaan Los Angeles Lakersin finaalisarjassa puhtaasti otteluvoitoin 4–0. ==Tapahtumia== * Tähdistöottelu pelattiin Inglewoodissa. Idän joukkue voitti ottelun lukemin 132–123 ja sen parhaana pelaajana palkittiin Philadelphia 76ersin Julius Erving. * Tämä kausi oli viimeinen, jona Larry O'Brien toimi komissaarina. O'Brienin pitkän pestin kunniaksi NBA nimesi mestaruuspalkinnon hänen mukaansa. * Philadelphia 76ers voitti pudotuspeleissä 12 ottelua ja hävisi vain yhden. Kyseinen voittoprosentti oli liigan ennätys, jonka rikkoi Los Angeles Lakers vuonna 2001. ==Runkosarja== Läntinen konferenssi V H V% Los Angeles Lakers * 58 24 70.7% San Antonio Spurs * 53 29 64.6% Phoenix Suns 53 29 64.6% Seattle SuperSonics 48 34 58.5% Portland Trail Blazers 46 36 56.1% Denver Nuggets 45 37 54.9% Kansas City Kings 45 37 54.9% Dallas Mavericks 38 44 46.3% Golden State Warriors 30 52 36.6% Utah Jazz 30 52 36.6% San Diego Clippers 25 57 30.5% Houston Rockets 14 68 17.1% Itäinen konferenssi V H V% Philadelphia 76ers * 65 17 79.3% Milwaukee Bucks * 51 31 62.2% Boston Celtics 56 26 68.3% New Jersey Nets 49 33 59.8% New York Knicks 44 38 53.7% Atlanta Hawks 43 39 52.4% Washington Bullets 42 40 51.2% Detroit Pistons 37 45 45.1% Chicago Bulls 28 54 34.1% Cleveland Cavaliers 23 59 28.0% Indiana Pacers 20 62 24.4% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu Alex English Denver Nuggets 28.4 Levypalloja per ottelu Moses Malone Philadelphia 76ers 15.3 Syöttöjä per ottelu Magic Johnson Los Angeles Lakers 10.5 Riistoja per ottelu Micheal Ray Richardson Golden State Warriors 2.8 Torjuntoja per ottelu Tree Rollins Atlanta Hawks 4.3 Pelitilanneheittojen tarkkuus Artis Gilmore San Antonio Spurs 62.6% Vapaaheittojen tarkkuus Calvin Murphy Houston Rockets 92.0% Kolmen pisteen heittojen tarkkuus Mike Dunleavy San Antonio Spurs 34.5% ==Pudotuspelit== ==Palkitut pelaajat== * Arvokkain pelaaja (MVP): Moses Malone, Philadelphia 76ers * Vuoden tulokas: Terry Cummings, San Diego Clippers * Vuoden puolustuspelaaja: Sidney Moncrief, Milwaukee Bucks * Paras kuudes pelaaja: Bobby Jones, Philadelphia 76ers * Vuoden valmentaja: Don Nelson, Milwaukee Bucks * Finaalien MVP: Moses Malone, Philadelphia 76ers == Aiheesta muualla == Luokka:NBA-kaudet Luokka:Vuoden 1982 koripallo Luokka:Vuoden 1983 koripallo
Roxy Beaudro

Roxy (Rocque) Francis Beaudro (29. helmikuuta 1884 – 10. helmikuuta 1960) oli yhdysvaltalainen jääkiekkoilija, joka pelasi laitahyökkääjänä. Beaudro voitti Stanley Cupin vuonna 1907 Kenora Thistlesissä. == Ura == Beaudro syntyi Yhdysvalloissa Minnesotan osavaltion Red Lake Fallsissa. 1890-luvun alussa hän muutti Kanadaan, Ontarion Rat Portageen. Nuorena hän kiinnostui jääkiekosta ja liittyi vuonna 1896 paikalliseen juniorijoukkueeseen yhdessä tulevien Hall Of Fame -jäsenten Tommy Phillipsin, Si Griffisin, Billy McGimsien ja Tom Hooperin kanssa. Beaudro pelasi Kenora Thistlesin edeltäjä Rat Portage Thistlesissä vuodet 1896–1907, pelaten tuona aikana viidesti Stanley Cupista vuosina 1903, 1905 ja kolmesti vuonna 1907. Vuonna 1907 Beaudro lopetti uransa mutta palasi yhdeksän vuoden tauon jälkeen pelaten kahdeksan ottelua puolustajana National Hockey Associationin Toronto 228th Battalionissa ennen liittymistään Yhdysvaltojen armeijaan ensimmäisessä maailmansodassa. Beaudro kuoli Ontarion Barriessa 10. helmikuuta 1960. Beaudro teki ratkaisumaalin toisessa Stanley Cup -ottelussa tammikuussa 1907 Montreal Wanderersia vastaan. == Lähteet == *Roxy Beaudron elämäkertomus Luokka:Yhdysvaltalaiset jääkiekkoilijat Luokka:Vuonna 1884 syntyneet Luokka:Vuonna 1960 kuolleet
Michel Tabachnik

Michel Tabachnik (s. 10. marraskuuta 1942) on sveitsiläinen kapellimestari ja säveltäjä. Hän opiskeli pianonsoittoa, sävellystä ja orkesterinjohtoa kotikaupungissaan Genevessä. Hän on pitkän uransa aikana johtanut useita orkestereita ja työskennellyt myös oopperataloissa. Säveltäjänä hän on julkaissut omia teoksiaan 1960-luvulta lähtien. Tabachnik julkaisi romaanin Il était une fois un enfant (1999). == Auringon temppeli == Kuusitoista Auringon temppeli -kultin jäsentä kuoli Ranskan Vercorsissa joulukuussa 1995. Tabachnikia alettiin tutkia tapauksen johdosta vuonna 1996. Hän myönsikin olleensa yhteyksissä kulttiin, mutta kertoi, ettei tiennyt mitään kuolemista. Tabachnikia vastaan nostettiin kuitenkin syyte, sillä syyttäjät uskoivat, että Tabachnik oli ollut johtavassa asemassa Auringon temppelissä. He vaativat Tabachnikille viiden vuoden tuomiota yllytyksestä kuolemiin, joiden liikkeen jäsenet uskoivat johtavan uuteen syntymään Siriuksella.Solar Temple: Tabachnik Acquitted Myös Jean-François Mayer, joka osallistui tutkimuksiin asiantuntijana, piti Tabachnikin asemaa kultissa korkeana. Hän ei kuitenkaan liittänyt Tabachnikia surmiin, vaan katsoi, että niiden takana oli Joseph di Mambro"The Vain Hopes of the Tabachnik Trial" , joka itse kuoli kultti- itsemurhien yhteydessä vanhana ja sairaana.Uskonnolliset joukko(itse)murhat Tabachnik vapautettiin syytteistä, ja päätös pysyi myöhemmin myös ylemmässä oikeusasteessa.Conductor cleared of cult deaths == Lähteet == == Aiheesta muualla == * Viralliset sivut , Tabachnik, Michel Tabachnik, Michel Tabachnik, Michel Tabachnik, Michel Tabachnik, Michel
Kristian Thulesen Dahl

Kristian Thulesen Dahl on tanskalainen poliitikko. Hän on ollut kansanedustaja Tanskan folketingetissä vuodesta 1994. Vuosina 1994-1995 hän edusti Tanskan edistyspuoluetta, mutta irtautui puolueesta ja oli perustamassa Tanskan kansanpuoluetta, jonka riveissä on sittemmin pysynyt. Tanskalainen Arena-lehti valitsi Dahlin maansa vaikutusvaltaisimmaksi alle 40-vuotiaaksi poliitikoksi vuonna 2009. Koulutukseltaan hän on liiketalouden ja kauppalain maisteri Aalborgin yliopistosta. Dahl suoritti asepalveluksen tykistössä Skivessä vuosina 1988-89, ja on sotilasarvoltaan reservin korpraali (). == Lähteet == Luokka:Tanskan puolueiden puheenjohtajat Luokka:Vuonna 1969 syntyneet Luokka:Elävät henkilöt
Pesäpallon Suursarja

Suursarja on Pesäpallon SM-sarjan nimitys, jota käytettiin vuosina 1931–1941. Vuosina 1942–1944 sarjasta käytettiin nimitystä Sotasarja ja vuodesta 1945 lähtien on puhuttu Mestaruussarjasta aina vuoteen 1989 saakka, jonka jälkeen perustettiin Superpesis. Suursarja oli vuosina 1932–1939 jaettu Itä- ja Länsilohkoon. Tämä lohkojako oli myös perustana vuosittain pelattavaan Pesäpallon Itä-Länsi otteluun. Suursarjasta käytettiin myös nimitystä A-sarja, ja sen alapuolelle perustettiin valtakunnallinen B-sarja. Suursarjan voittajat: * 1931 - Lahden Mailaveikot * 1932 - Lahden Mailaveikot * 1933 - Riihimäen Pallonlyöjät * 1934 - Helsingin Pallonlyöjät * 1935 - Kuusankosken Veto * 1936 - Hämeenlinnan Pallokerho * 1937 - Kuusankosken Veto * 1938 - Helsingin Pallonlyöjät * 1939 - Haminan Palloilijat * 1940 - Kuusankosken Veto * 1941 - sarja keskeytyi sodan takia. ==Lähteet== * http://www.mrasilainen.com/ Luokka:Suomen pesäpallosarjat
Indonesianbulbulit

Indonesianbulbulit (Ixos) on bulbulien heimoon kuuluva varpuslintusuku. Indonesianbulbulien sukuun kuuluu BirdLifen mukaan neljä lajia. Toisissa lähteissä saattaa olla eri määrä sukuun kuuluvia lajeja. == Lajit == * Malakanviirubulbuli Ixos malaccensis * Nikobaarienbulbuli Ixos nicobariensis * Sumatranoliivibulbuli Ixos virescens * Vuoriviirubulbuli Ixos mcclellandii ==Lähteet== == Aiheesta muualla == *ITIS: Ixos Luokka:Bulbulit
Monopoly City Streets

Monopoly City Streets oli Monopolyyn perustunut verkkopeli. Sitä pelattiin oikean maailman kaduilla Google Mapsin ja OpenStreetMapin avulla. Pelin kehitti Tribal DDB, Hasbron digitaalisen puolen edustusyhtiö. Projektissa oli mukana myös Google. Peli käynnistettiin 9. syyskuuta 2009 ja se lopetettiin 9. joulukuuta 2009. == Yleistä == Monopoly City Streets -pelaajat aloittavat 3 miljoonasta virtuaalisesta dollarista ja he voivat ostaa oikean maailman rakennuksia kuten hotelleja, taloja, jalkapallostadioneita, linnoja ja pilvenpiirtäjiä. Pelaajat maksavat rakennuksien vuokraa joka päivä, alkaen talosta maksettavasta 50:stä aina pilvenpiirtäjän 100 miljoonaan dollariin asti. Pelaajat voivat ostaa, myydä, ja neuvotella hinnoista muiden pelaajien kanssa. Monopoly Chance Cards -nimisiä kortteja annetaan pelaajille satunnaisesti, ja niillä on mahdollista sabotoida toisten pelaajien peliä rakentamalla hasardeja toisten pelaajien kaduille. Myös bonusrakennuksia, kuten puistoja, kouluja, vesitorneja ja tuulipuistoja, voidaan rakentaa. Pelaajat saavat näitä rakennuksia mahdollisuuskorttien avulla. == Aiheesta muualla == * Monopoly City Streets -pelin verkkosivut Luokka:Verkkopelit de:Monopoly#Monopoly City Streets
Finnafjorden

Finnafjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Vikin kunnan alueelle. Vuono on melko eristynyt eikä sen varrella sijaitse teitä tai kyliä. == Lähteet == Luokka:Vik Luokka:Sognin ja Fjordanen läänin vuonot
Ikjefjorden

Ikjefjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Høyangerin kunnan alueelle. Vuonon varrella sijaitsevat mm. Øystrebøn ja Ikjenin kylät. == Lähteet == Luokka:Høyanger Luokka:Sognin ja Fjordanen läänin vuonot
Pyhimysten ja mielipuolten kaupunki

Pyhimysten ja mielipuolten kaupunki () on yhdysvaltalaisen Jeff VanderMeerin alun perin vuonna 2001 ilmestynyt fantasiakirja. Teos sisältää muun muassa pitkän novellin ”Martin Laken muodonmuutos”, joka palkittiin vuonna 2000 World Fantasy Awardilla. Teoksesta on julkaistu erilaisia sisällöltään jonkin verran vaihtelevia laitoksia. Suomeksi teos ilmestyi vuonna 2006 Loki-Kirjojen kustantamana. Suomennos on valikoima alkuperäisteoksen tarinoista. Alkuteoksen ensimmäiseen painokseen sisältyi myös mm. pitkä novelli ”Dradin, in Love”, mutta sitä ei ehditty kääntää kirjailijan Finnconin vierailun alla ilmestyneeseen suomennokseen. Teokseen sisältyvät novellit "Vaihtokauppa" ja "Kuningaskalmari: Suppea tutkielma, kirjoittanut Frederick Madnok" on julkaistu Tähtivaeltaja-lehden liitteinä. Suomennos voitti ensimmäisen vuoden parhaalle käännösfantasialle jaettavan Tähtifantasia-palkinnon vuonna 2007. Raadin mukaan VanderMeer ”on onnistunut luomaan teoksessaan mosaiikkimaisen runsaan rinnakkaistodellisuuden” ja kirja ”on kaunokirjallisesti merkittävä, fantasiaa lajityyppinä uudistava teos”. == Tausta == ”Martin Laken muodonmuutosta” varten VanderMeer tutki Marc Chagallin, Max Ernstin ja Salvador Dalín maalauksia ja kirjoja taidekritiikistä. Hän käytti myös hyväkseen muistojaan taiteilijaäitinsä ateljeesta ja omasta nuoruudestaan. Väkivallan kuvaamista varten hän tutki kohtauksia muun muassa Ian McEwanin romaanista Viaton. == Lähteet == == Aiheesta muualla == * Dradin, in Love. * William Thompson: City of Saints and Madmen. The SF Site 2001. * Jeffrey Ford: An Interview with Jeff VanderMeer. Infinity plus 26.1.2002. * Nick Gevers: Our Man In Ambergris: An Interview With Jeff Vandermeer. The SF Site, toukokuu 2002. * Keith Brooke: City of Saints and Madmen. Infinity plus 16.3.2002. * Allen B. Ruch: City of Saints and Madmen . The Modern World 13.8.2003. * Martin Lewis: City of Saints and Madmen. The SF Site 2004. * Stuart Carter: City of Saints and Madmen. Infinity plus 11.7.2005. * Jakob Schmidt: City of Saints and Madmen. The SF Site 2006. * Science Fiction and the City: An Interview with Jeff VanderMeer. Bldgblog 2006. * James M. Toburen: City of Saints and Madmen. The James Review 18.1.2010. Luokka:Fantasianovellikokoelmat Luokka:Yhdysvaltalaiset novellikokoelmat Luokka:Vuoden 2001 kirjat
Lehtimäen Jyske

Lehtimäen Jyske eli LeJy on Alajärvellä toimiva urheilun yleisseura, joka on perustettu vuonna 1929. Seuran lajeina ovat yleisurheilu, hiihto, suunnistus, jalkapallo, jääkiekko ja pesäpallo. Lehtimäen Jyskeen kuuluisimpiin urheilijoihin kuuluvat maastohiihtäjä Juha Hauta-aho ja keihäänheittäjä Ari Mannio. == Lähteet == Luokka:Suomalaiset urheilun yleisseurat Luokka:Alajärveläiset urheiluseurat Luokka:Vuonna 1929 perustetut urheiluseurat Luokka:Lehtimäki
Lanuvium

Lanuvium (nykyinen Lanuvio) oli antiikin aikainen kaupunki Latiumissa, Italiassa. Se sijaitsi Albanovuorten etelärinteellä, Rooman kaakkoispuolella. Lanuviumin perusti tarun mukaan Diomedes. Vuonna 338 eaa. siitä tuli municipium. Kaupungissa oli Juno Sospes Reginan temppeli ja kultti. Rooman keisari Antoninus Pius syntyi Lanuviumin lähellä vuonna 86 jaa. == Lähteet == * Luokka:Antiikin Latiumin kaupungit
Lomma

Lomma on taajama Lomman kunnassa, Etelä-Ruotsissa. Se sijaitsee Malmöstä pohjoiseen ja Lundista länteen Juutinrauman rannalla. Taajamassa oli vuoden 2010 lopussa 10 837 asukasta. Lomma on aikaisemmin ollut kauppala. Lisäksi Lomma on ollut myös kaupunki, mutta se lakkautettiin jo ennen vuoden 1862 kunnallislakien voimaanastumista. Niinpä sitä ei yleensä luetakaan Ruotsin kaupunkien joukkoon. ==Väestönkehitys== == Lähteet == ==Aiheesta muualla== Luokka:Ruotsin kuntien keskustaajamat Luokka:Ruotsin kauppalat *
Eaton Corporation

Eaton Corporation on monialainen teollisuusyritys. Sen tuotteita ovat muiden muassa virransyöttöön liittyvät sähkölaitteet ja järjestelmät, hydrauliikkajärjestelmät ja autojen voimansiirtoon liittyvät järjestelmät. Eaton oli vuonna 2012 maailman 99. suurin autoteollisuuden osatoimittajayritys.Top 100 global OEM parts suppliers – Ranked on 2012 global OEM automotive parts sales, Autonews. Viitattu 4.10.2016. Suomessa UPS- laitteita valmistava Eaton Power Quality työllisti vuonna 2020 noin 280 henkilöä. == Katso myös == *Fuller-vaihteisto ==Lähteet== == Aiheesta muualla == Luokka:Monialayritykset Luokka:Yhdysvaltalaiset pörssiyhtiöt Luokka:Ajoneuvoteollisuuden osatoimittajat Luokka:Yhdysvaltalaiset teollisuusyritykset
Pons Sublicius

Pons Sublicius oli varhaisin Roomassa Tiberjoen yli kulkenut silta. Se rakennettiin puutukien (sublicae) varaan, mistä se sai nimensä. Silta sijaitsi vanhan jokisataman yläpuolella suunnilleen Forum Boariumin kohdalla. Legendan mukaan sillan rakensi Rooman neljäs kuningas Ancus Marcius, mutta luultavasti se oli etruskivallan perua. Roomalaisen historioitsijan Liviuksen mukaan tarunomainen sankari Horatius Cocles puolusti Pons Subliciusta yksin kokonaista etruskiarmeijaa vastaan, kunnes hänen toverinsa onnistuivat purkamaan sillan. Pontifex-pappiskollegio oli luultavasti alkujaan perustettu huolehtimaan sillasta ja siihen liittyvistä uskonnollisista riiteistä. == Lähteet == * Luokka:Rooman sillat Luokka:Antiikin Rooman rakennukset ja rakennelmat Luokka:Tukiansassillat Luokka:Rooman entiset rakennukset ja rakennelmat
Graecostadium

Graecostadium oli antiikin aikainen aukio Roomassa. Se sijaitsi Basilica Julian takana ja Vicus Tuscuksen sekä Vicus Iugariuksen välissä lähellä Forum Romanumia. Sen tehtävänä oli toimia pääasiassa kreikkalaisten orjien myyntipaikkana (statarion Graecorum). Graecostadiumin keskellä sijaitsi Tiberiuksen rakennuttama ja jumalaksi julistetun keisari Augustuksen temppeli (templum Divi Augusti). Antoninus Pius korjautti Graecostadiumin 100-luvulla. == Lähteet == * * Luokka:Antiikin Rooman kaupungin rakennukset ja rakennelmat Luokka:Rooman entiset rakennukset ja rakennelmat Luokka:Rooman aukiot
Joseph di Mambro

Joseph Léonce di Mambro (19. elokuuta 1924 – 5. lokakuuta 1994) oli ranskalainen kelloseppä ja Auringon temppelin lahkojohtaja. Lokakuussa 1994 Kanadassa tapettiin kolmen kuukauden ikäinen lapsi, Emmanuel Dutoit. Uskotaan, että di Mambro tilasi murhan, koska oli tunnistanut pojan Antikristukseksi.Biography of Joseph di MAMBRO Pian alkoivat joukkoitsemurhat/-murhat, joissa myös di Mambro kuoli. Di Mambro kärsi ennen itsemurhaansa Sveitsissä ainakin diabeteksesta sekä munuaisvauriosta ja sen aiheuttamasta virtsan pidätyskyvyttömyydestä.Uskonnolliset joukko(itse)murhat Di Mambro väitti aikoinaan olevansa muun muassa Osiriksen ja Mooseksen reinkarnaatio. Oman lahkon perustamista oli edeltänyt kiinnostus esoteriaan ja jäsenyys ruusuristiläisessä veljeskunnassa.THE ORDER OF THE SOLAR TEMPLE Myös Luc Jouret toimi johtajana Auringon temppelissä. == Lähteet == Luokka:Uskonnolliset johtajat Luokka:Ranskalaiset henkilöt Luokka:Vuonna 1924 syntyneet Luokka:Vuonna 1994 kuolleet
Virtus

Virtus (lat., ) oli yksi antiikin roomalaisten perushyveistä. Siihen liittyi myös moraalisen moitteettomuuden aspekti. Satiirirunoilija Gaius Lucilius esitti 100-luvulla eaa. virtuksen määritelmän. Virtus personifoitiin myös jumalaksi. == Lähteet == * Luokka:Roomalaiset hyveet
Lounès Gaouaoui

Lounès Gaouaoui (, s. 28. syyskuuta 1977 Tizi Ouzou, Algeria) on algerialainen jalkapallovalmentaja ja uransa lopettanut jalkapallomaalivahti. Hän pelasi Algerian maajoukkueen maalivahtina vuosina 2001–2010. ==Ura== Gaouaoui aloitti jalkapalloilun 13-vuotiaana USM Drâa Ben Khedan junioreissa, josta hänet myöhemmin nostettiin joukkueen edustukseen kaudella 1997–1998. Gaouaouin ura sai kuitenkin nostetta, kun hän siirtyi kaudella 1999–2000 synnyinkaupunkinsa seuraan JS Kabylieen. Gaouaoui saavutti heti ensimmäisestä kaudesta lähtien menestystä joukkueen voitettua muun muassa CAF Cupin kolme kertaa peräkkäin vuosina 2000, 2001 ja 2002. Lisäksi se voitti kahdesti Algerian-mestaruuden vuosina 2004 ja 2006. Menestysvuosien jälkeen Gaouaoui jätti seuran kesken kauden 2006–2007 ja siirtyi WA Tlemceniin. Gaouaoui nousi seuran ykkösvahdiksi, mutta siirtyi jo puolentoista kauden jälkeen USM Annabaan, jossa yhden kauden päätteeksi hän siirtyi vuonna 2009 ASO Chlefiin. Kauden päätteeksi Gaouaoui siirtyi kahden vuoden sopimuksella USM Blidaan.USM Blida : Gaouaoui signe 2 ans Foot Africa365. 22.7.2010. Viitattu 23.7.2010. ===Maajoukkueura=== Gaouaoui pelasi ensimmäisen maaottelunsa Algerian paidassa 30. joulukuuta 2001 Senegalia vastaan. Peli päättyi Algerian 1–0-tappioon. Kuukautta myöhemmin hänet valittiin vuoden 2002 Afrikan kisoihin, joissa Gaouaoui pelasi maansa kaikki kolme ottelua, kun joukkue jäi alkulohkoon. Kaksi vuotta myöhemmin Gaouaoui valittiin uudelleen Algerian miehistöön vuoden 2004 Afrikan kisoihin, joissa hän toimi toistamiseen maansa ykkösvahtina. Tällä kertaa Algeria selvisi puolivälieriin asti, joissa se hävisi Marokolle 3–1. Seuraavan kerran Algeria pääsi vuoden 2010 Afrikan kisoihin, jolloin Gaouaouin oli tarkoitus toimia kolmannen kerran maansa ykkösvahtina, mutta hän joutui juuri ennen kisoja leikkaukseen eikä voinut osallistua turnaukseen.Après que Ghalem eut signé en faveur de l’ASO : Gaouaoui dans le flou Le Buteur. 2.7.2010. Viitattu 2.7.2010. Myöhemmin kesällä Gaouaoui valittiin myös Algerian MM-kisajoukkueeseen, mutta hän joutui tyytymään kisojen aikana kolmosvahdin rooliin. ===Saavutukset=== *CAF Cup (3): 2000, 2001, 2002 *Algerian mestaruus: 2004, 2006 Henkilökohtaiset *Algerian paras maalivahti: 2002, 2004, 2007, 2008 ==Lähteet== Luokka:Algerialaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Clitheroe

Clitheroe on noin asukkaan kaupunki ja kunta (civil parish) Lancashiren kreivikunnassa Luoteis-Englannissa. Kaupunki sijaitsee maaseudulla Ribble Valleyssä ja perustettiin 1000-luvulla. Sen muinaisenglannista johdettu nimi tarkoittaa ’kallionnyppylää’ ja viittaa sen keskellä kohoavaan kalkkikivikukkulaan. pienoiskuva|vasen|Clitheroen normannilinnoitus Kaupungin merkittävin nähtävyys on vuonna 1186 rakennettu normannilinnoitus. Sen on sanottu olevan Englannin toiseksi pienin normannilinna.About Clitheroe Castle == Lähteet == == Aiheesta muualla == *Clitheroe in the future *Old Clitheroe Luokka:Asutut paikat Lancashiressä Luokka:Englannin kaupungit Luokka:Englannin kunnat
Faustina nuorempi

Annia Galeria Faustina Minor, myös Faustina Minor tai Faustina nuorempi (16. helmikuuta noin 130 – kesä 175 tai 176) oli roomalainen keisarinna ja keisari Marcus Aureliuksen vaimo.Antiikin käsikirja s. 169 == Elämäkerta == Faustina syntyi noin vuonna 130. Hänen vanhempansa olivat keisari Antoninus Pius ja Faustina vanhempi. Nuori Faustina naitettiin jo varhain Antoninuksen adoptiopojalle Lucius Verukselle 25. helmikuuta 138, mutta se purettiin heinäkuussa. Vuonna 145, mahdollisesti 13. toukokuuta, Faustina meni naimisiin toisen adoptiopojan, Marcus Aureliuksen kanssa. He saivat yhteensä 14 lasta: === Lapset === *Domitia Faustina (30. marraskuuta 147–151) *Titus Aurelius Antoninus (syntyi ja kuoli vuonna 149) *Titus Aelius Aurelius (syntyi ja kuoli vuonna 149) *Annia Aurelia Galeria Lucilla (149–182), meni naimisiin aluksi Lucius Veruksen ja myöhemmin tämän kuoltua Tiberius Claudius Pompeianuksen kanssa. *Titus Aelius Antoninus (syntyi ja kuoli vuonna 152) *Tuntematon poika (syntyi ja kuoli vuonna 157) *Fadilla (159–192 jälkeen), meni naimisiin Marcus Peducaeus Plautius Quintilluksen kanssa *Cornificia (s. 160, teki itsemurhan keisari Caracallan aikana), oli naimisissa Marcus Petronius Sura Mamertinuksen sekä Lucius Didius Marinuksen kanssa. *Titus Aurelius Fulvus Antoninus (31. elokuuta 161–165) *Lucius Aurelius Commodus (31. elokuuta 161–31. joulukuuta 192), Rooman keisari vuosina 180–192. *Marcus Annius Verus Caesar (162–169) *Hadrianus (s. 152, kuoli ennen 7. maaliskuuta 161) *Vibia Aurelia Sabina (s. 170, kuoli keisari Caracallan aikana) Domitia Faustinan syntymän jälkeen, vuonna 147, Antoninus Pius myönsi Faustina nuoremmalle Augustan arvonimen. Hänen uskollisuuttaan Marcus Aureliukselle kuitenkin epäiltiin ja hänellä kerrottiin olleen useita rakastajia. Faustina kuoli kesän alussa vuonna 175 tai 176 Halalassa, Taurusvuoristossa. Marcus Aurelius suri häntä kovasti, julisti hänet jumalaksi ja hautasi hänet Hadrianuksen mausoleumiin. == Lähteet == * === Viitteet === == Aiheesta muualla == Luokka:Rooman keisarinnat Luokka:Vuonna 130 syntyneet Luokka:170-luvulla kuolleet
Volskit

Volskit () olivat muinainen itaalinen kansa. Volskit puhuivat volskin kieltä, joka oli sukua umbrille, oskille ja latinalle. Volskien tärkeimpiä keskuksia olivat Antium, Tarracina (volskiksi Anxur), Circeji, Satricum, Velitrae, Sora, Arpinum ja Atina. Volskit olivat roomalaisten sitkeimpiä vastustajia Italian niemimaalla. He asuivat aluksi Apenniinien niemimaan keskiosassa, mutta hyökkäsivät 400-luvun eaa. alussa mäkiselle ja soiselle Etelä-Latiumin alueelle ja asettuivat sinne asumaan. 400-luvun eaa. alussa volskit sotivat usein yhdessä eekvien kanssa roomalaisia vastaan, mutta heidät voitettiin vuonna 431 eaa. Myöhemmin 300-luvulla eaa. roomalaiset kukistivat volskit uudelleen ja valloittivat heidän alueensa. Sen jälkeen valloitetulle alueella perustettiin useita roomalaisia kolonioita, joilla oli latinalaisoikeudet, ja volskit roomalaistuivat. Roomalainen sotapäällikkö Marcus Furius Camillus kukisti volskit vuonna 367 eaa. == Lähteet == * Luokka:Muinaiset kansat
Pesäpallon SM-sarja 1933

Pesäpallon SM-sarja 1933 oli SM-sarjan 12. kausi. Mestaruuden voitti Riihimäen Pallonlyöjät http://www.aamuposti.fi/Uutiset/Arkisto/2008/10/12/RPL-n- pesapallomestaruudesta-75-vuotta. == Suursarja == Suursarjan taulukot ja pelatut ottelut. === Itälohko === Joukkue O V T H Juoksut Pts LMV VPL HP EK Lahden Mailaveikot 6 5 1 0 47–7 11 5–0 7–2 22–1 Viipurin Pallonlyöjät 6 3 1 2 28–18 7 1–1 6–2 14–4 Haminan Palloilijat 6 3 0 3 24–28 6 3–5 6–3 7–4 Enson Kisailijat 6 0 0 6 12–58 0 0–7 0–4 3–4 === Länsilohko === Joukkue O V T H Juoksut Pts RPL HPL TPV PT Riihimäen Pallonlyöjät 6 4 1 1 27–14 9 1–1 2–0 6–4 Helsingin Pallonlyöjät 6 4 1 1 27–16 9 2–7 12–1 2–1 Toijalan Pallo-Veikot 6 2 0 4 21–36 4 7–5 6–9 4–7 Helsingin Pallo-Toverit 6 1 0 5 13–22 2 0–6 0–1 1–3 Enson Kisailijat ja Helsingin Pallo-Toverit putosivat sarjasta. Joukkuemäärää kasvatettiin kuitenkin 8:sta 12:een ja joukkueet pääsivät keväällä karsimaan takaisin Suursarjaan. Molemmat myös onnistuivat paikkansa lunastamaan. Salo- Uskelan suojeluskunta (B-sarjan mestari) ja Sortavalan Palloseura nousivat suoraan vuoden 1934 Suursarjaan. ==Loppuottelu== Riihimäen Pallonlyöjät – Lahden Mailaveikot 17.9. Riihimäki RPL LMV 2-0 24.9. Lahti LMV RPL 3-1 8.10. Helsinki RPL LMV 1-0 Riihimäen Pallonlyöjät voitti Suomen mestaruuden yhteistuloksella 4-3 ==Mestarijoukkue== * Laukkanen, Olavi Jalo * Harvela, Pasi Kullervo * Karvonen, Klaus Johannes * Karvonen, Valfrid Henrik * Veikko Koski * Kae (Kajander), Paavo Erkki Olavi * Paul Frederiksen * Esko Vitikainen * Luomi, Tauno Aleksanteri * Aaltonen, Erne Tuure * Eero Skogster * Saarinen ==Hopeajoukkue== * Olli Veijola * Aarne Mantere * Antti Heinonen * Lauri Valonen * Pertti Harvela * Paavo Nuotio * Taito Siivonen * Tauno Byckling * Mauno Heinonen * Walfrid Resch * Paavo Mäkinen ==Naisten SM== * Naiset ratkaisivat mestaruuden pudotuspelein. Finaaliin selvisivät Tampereen Pyrintö ja Lahden Mailaveikot. Ensimmäinen ottelu pelattiin 18. syyskuuta Tampereella ja siinä Pyrintö otti jo ratkaisevan tuntuisen eron juoksuin 16-7. 24. syyskuuta Lahdessa emäntäjoukkue voitti 5-3, mutta mestaruus matkasi Tampereelle yhteisjuoksuin 19-12. Kilpailuun osallistui kaikkiaan 23 seuraa, jotka jaettiin kahteentoista alkulohkoon hyvin epätasaisesti. Ottelut 3.kierroksesta eteenpäin: {{Turnauspuu8 pronssiotteluton |20. elokuuta|Pieksämäen Palloilijat|4|Lahden Mailaveikot |7 |20. elokuuta|Viipurin Pallonlyöjät|9|Joensuun Kalevaiset|3 |20. elokuuta|Haminan Palloilijat |1|Helsingin Pallonlyöjät |10 |27. elokuuta|Tampereen Pyrintö|15|Kurikan Ryhti|2 |3. syyskuuta|Lahden Mailaveikot |15 |Viipurin Pallonlyöjät |6 |27. elokuuta|Helsingin Pallonlyöjät |2 |Tampereen Pyrintö |4 |Kaksoisottelu|Tampereen Pyrintö |19|Lahden Mailaveikot|12 }} Mestarit: Aino Liimatainen, Liisa Salmi, Laina Lahtinen, Suoma Kaipola, Tarja Vahlman, Valma Hakala, Eeva Peltonen, Majlis Arasalo (Ahlfors), Marjatta Lindstedt, Greta Keintola (o.s. Helminen), Marjatta Lietsamo. ==Lähteet== * http://www.pesis.fi/@Bin/352426/msu1933.txt * http://www.mrasilainen.com/ ===Viitteet=== Miesten 1933 Luokka:Vuoden 1933 pesäpallo
Luster

Luster on kunta Vestlandin läänissä Norjassa. Vuoden 2023 alussa kunnassa oli 5 302 asukasta. Kunnan hallintokeskus on Gaupnen taajama. Lusterin nimi muinaisnorjaksi on Lústr. == Kuvia == Urnesstavkirke.jpg|Urnesin sauvakirkko == Lähteet == ==Aiheesta muualla== *
Bedford (Yhdistynyt kuningaskunta)

Bedford on noin asukkaan kaupunki ja asukkaan itsenäinen yhtenäishallintopiiri Bedfordshiren muodollisessa kreivikunnassa eteläisessä Keski-Englannissa. Hallintopiiriin kuuluu sen keskuskaupungin Bedfordin lisäksi Kempstonin kaupunki ja kymmeniä pieniä maaseutukyliä. Osa sen alueesta sijaitsee Great Ousen leveässä ja mutkaisessa jokilaaksossa. Bedfordin kaupunki sijaitsee A6-päätien varressa, ja suuret tiet A1 ja M1 ohittavat sen itä- ja länsipuolelta. Lähimmät suuret kaupungit ovat Northampton, Cambridge, Milton Keynes ja Luton. Siellä on huomattavan suuri italialaisperäinen väestönosa.Bedford Welcomes it's First Italian Market Bedford Borough Council == Lähteet == == Aiheesta muualla == Luokka:Asutut paikat Bedfordshiressä Luokka:Englannin kaupungit Luokka:Bedfordshiren hallinnolliset alueet Luokka:Englannin yhtenäishallintopiirit
Adgilis deda

Adgilis deda (), kirjaimellisesti "paikan äiti", oli jumaluus esikristillisessä georgialaisessa uskonnossa. Sitä palvoivat erityisesti Georgian koillisosan vuoristolaiset, kuten khevsurit, paikan suojeluhenkenä (genius loci) tai ihmisen ja karjan hedelmällisyyden jumalattarena. Muinaiset georgialaiset uskoivat, että jokaisella paikalla – vuorella, kukkulalla ja rotkolla – oli "äiti", jota he kutsuivat "paikan äidiksi". Hänet kuvattiin kauniiksi, hopeakoruin puetuksi naiseksi, joka suojeli paitsi paikkaa myös alueella matkaavia henkilöitä. Kun maa kääntyi kristinuskoon, Adgilis dedan kultti liitettiin tiiviisti Neitsyt Marian (Jumalan äidin) kulttiin. Kulteilla on joitakin yhteisiä piirteitä ja rituaaleja, ja georgialaiset ylämaalaiset palvovatkin edelleen Adgilis ghvtismšobelia ("paikan jumalan äitiä") yhteisönsä suojelijana. == Lähteet == Luokka:Georgialainen mytologia
Kesällä kello 5

Kesällä kello 5 on Erkko Kivikosken vuonna 1963 julkaistu pitkä esikoisohjaus. Se on uuden aallon hengessä tehty elokuva ja kuvaa 1960-luvun nuorten helsinkiläisten arkea ja ihmissuhteita. ==Tuotanto== Kivikoski teki käsikirjoituksen itse, ytimenä omat kokemukset, joista tarina alkoi kehittyä. Vuorosanojen teossa avustivat Marja-Leena Mikkola ja Juha Tanttu, jonka keksintöä on elokuvan nimi. Meneillään olleen näyttelijälakon vuoksi pääosia näyttelevät harrastajanäyttelijät. Elokuva leikattiin mykkänä ja jälkiäänitettiin Fennada-Filmin äänittämössä. Taustaa, viitattu 1.5.2014 ==Arviot== Aikalaisarvioissa elokuva otettiin myönteisesti vastaan. Uuden Suomen Heikki Eteläpää kirjoitti: "Tämän esikoisen jälkeen on Erkko Kivikoskelta lupa odottaa hyvin paljon." Useassa arviossa kiitettiin sen yksinkertaisuutta ja vaatimattomuutta. Helsingin Sanomien Paula Talaskivi kiitti Kivikosken henkilöohjausta, jolla tämä osaa käsitellä ensikertalaisia. lehdistöarvio, viitattu 1.5.2014 Myöhemmin televisioesitysten yhteydessä arviot muuttuivat osin pidättyvämmiksi. Katso-lehden Markku Tuuli piti sitä kevyenlaisena ihmistutkielmana, mutta kuitenkin tärkeänä virstanpylväänä 1960-luvun suomalaisessa elokuvassa. Eräs kriitikko luonnehti elokuvaa kepeän sympaattiseksi kuvaukseksi nuoresta pariskunnasta, jonka suhde kaipaa tuuletusta. Tarina kulkee sujuvasti, ja parin sielunmaisemat heijastuvat siinä hienosti arkitunnelmien kautta.Päivän elokuvia, Tv-maailma, 24/2011 sivu 29 Video-oppaassa vuodelta 1995 Olavi Similä antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hän piti elokuvaa kepeän onnistuneena, leimallisesti 1960-luvun työnä, jossa on mukana myös ripaus huumoria. ==Näyttelijät== == Palkinnot ja tunnustukset == *Valtion elokuvapalkinto *Jussit 1964 **vuoden lupaavin esikoistyö: Erkko Kivikoski ja Virke Lehtinen **paras leikkaus: Juho Gartz == Lähteet == Luokka:Erkko Kivikosken ohjaamat elokuvat Luokka:Jussi-palkitut elokuvat Luokka:Suomalaiset mustavalkoelokuvat Luokka:Vuoden 1963 suomalaiset elokuvat Luokka:Suomalaiset draamaelokuvat
Pentti Helin (näyttelijä)

Pentti Juhani Helin (s. 20. huhtikuuta 1962 Tampere) on suomalainen näyttelijä.Pentti Helin Tampereen Työväen Teatterin verkkosivuilla ==Ura== Helin on koulutukseltaan teatteritaiteen maisteri. Hän opiskeli näyttelemistä Tampereen yliopiston näyttelijäntyön laitoksella ja valmistui vuonna 1985. Vuosina 1985–1987 Helin näytteli Vaasan kaupunginteatterissa. Hänellä on ollut vuodesta 1988 kiinnitys Tampereen Työväen Teatteriin, jossa hänen rooleihinsa ovat lukeutuneet muun muassa Edmund Kuningas Learissa, Gary Gagarin Wayssä, Lauri Viita Putoavissa enkeleissä ja Sakari Koskinen Komisario Koskisessa. Helin on näytellyt myös elokuvissa ja televisiossa. Hän on muun muassa näytellyt Ilmari Salmista Rauni Mollbergin elokuvassa Paratiisin lapset (1994), Rami Rantaa televisiosarjassa Ota ja omista (1997), Pertti Härköstä televisiosarjassa Lehmän vuosi (2006–2010)Lehmän vuoden henkilöt Yleisradion verkkosivuilla ja trukkikuski Marmista televisiosarjassa Tehdas (esitetty vuodesta 2012). ==Tunnustuksia== Vuonna 2007 Helin palkittiin Veikko Sinisalo -palkinnolla. Palkinnon jakaa Kansan Sivistysrahaston Jenny Matinahon rahasto. ==Yksityiselämä== Helin on ollut vuodesta 1988 naimisissa näyttelijä Jaana Oraviston kanssa. Heillä on kolme lasta, vuonna 1988 syntynyt poika ja vuosina 1994 ja 1997 syntyneet tyttäret. == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1962 syntyneet Luokka:Elävät henkilöt
Freaks – kummajaiset

Freaks – kummajaiset (Freaks) on Tod Browningin ohjaama yhdysvaltalainen elokuva vuodelta 1932. Se perustuu Tod Robbinsin sanomalehtiartikkeliin ”Spurs”. Elokuvan pääosia näyttelivät aidot ”kummajaiset” sirkuksen ja karnevaalien maailmasta: lyhytkasvuiset Harry ja Daisy Earles, siamilaiset kaksoset Daisy ja Violet Hilton, jalaton Johnny Eck, jalaton ja kädetön Randian, androgyyni Josephine-Joseph ja monet muut. Freaksin ensi-ilta oli katastrofi – yleisö suhtautui siihen sellaisella vastenmielisyydellä, että tuottajayhtiö MGM kulutti seuraavat 30 vuotta yrittäessään unohtaa koko elokuvan. Se oli pitkään saatavilla vain lyhennettynä nimellä Nature’s Mistakes (suom. ”Luonnon erehdykset”) ennen kuin alkuperäinen teatteriversio tuotiin jälleen tarjolle. Freaks myös käytännössä lopetti Tod Browningin ohjaajauran. Se oli aikakautensa julkein ja suorasukaisin elokuva, jonka näyttelijät eivät oikeastaan näytelleet vaan olivat omia itseään, mikä vain lisäsi elokuvan realistisuutta. == Rooleissa == == Lähteet == ==Aiheesta muualla == * * Freaks Internet Archive -sivustolla. Luokka:Yhdysvaltalaiset draamaelokuvat Luokka:Yhdysvaltalaiset kauhuelokuvat Luokka:Vuoden 1932 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Tod Browningin ohjaamat elokuvat Luokka:Sirkuselokuvat Luokka:Metro- Goldwyn-Mayerin elokuvat
Gigli – rajua rakkautta

Gigli – rajua rakkautta () on vuonna 2003 ensi-iltansa saanut Martin Brestin käsikirjoittama ja ohjaama yhdysvaltalainen elokuva. Romanttisen rikosdraaman pääosissa ovat Ben Affleck, Jennifer Lopez, Al Pacino, Christopher Walken ja Lainie Kazan. == Näyttelijät == == Vastaanotto == Yhden arvion mukaan Gigli voisi olla 2000-luvun kehnoin elokuva. == Lähteet == == Aiheesta muualla == * Luokka:Yhdysvaltalaiset rikosdraamaelokuvat Luokka:Vuoden 2003 yhdysvaltalaiset elokuvat Luokka:Martin Brestin ohjaamat elokuvat
De Baarsjes

De Baarsjes () on kaupunginosa Amsterdamin läntisellä puolella, Alankomaissa. Alueella asuu noin 33000 ihmistä ja sen pinta-ala on 1,64 km² josta vettä 0,10 km². ==Alueet ("buurten") De Baarsjesissa== * Admiralenbuurt * Chassébuurt * Mercatorbuurt * Postjesbuurt * Trompbuurt ==De Baarsjesin kaupunginosavaltuusto== Valtuusto koostuu 17 jäsenestä. *PvdA 8 paikkaa *GroenLinks 4 paikkaa *VVD 3 paikkaa *D66 2 paikkaa ==Aiheesta muualla== *Viralliset kotisivut Luokka:Amsterdam
Valmistava koulutus

Valmistavalla koulutuksella tarkoitetaan näyttötutkintoperusteisessa tutkinnoissa annettavaa koulutusta ennen tutkinnon suorittamista. Tutkinnon suorittaminen ja koulutus on pidettävä erikseen aikuisten näyttötutkinnoissa. Käytännössä tämä tarkoittaa sitä, että tutkinnon suorittaja itse valitsee haluamansa koulutuksen ennen tutkinnon suorittamista. Tarvittava ammattitaito, joka näyttötutkinnossa näytetään oikeita työtehtäviä tekemällä hankitaan jo työssä, koulussa tai vapaa-aikana. Valmistavaa koulutusta järjestävät eri aikuisoppilaitokset ympäri Suomen. == Lähteet == Luokka:Koulutus
Turun Riento

Turun Riento on turkulainen urheiluseura, joka perustettiin vuonna 1906. Riennon edelläkävijänä pidetään Raittiusyhdistys Toivo II:a ja sen alajaostona toiminutta voimisteluseura "Ponnistusta". Turun Riennossa on harrastettu voimistelua, painia, hiihtoa, jää- ja jalkapalloa, kori- ja lentopalloa, taito- ja pikaluistelua, pesäpalloa, keilailua sekä yleisurheilua. Nykypäivänä rientolaista urheilutoimintaa johdetaan suurilta osin jaostojen välityksellä. ==Koripallo== Turun Riento pelasi kaudelle 2014-2015 saakka naisten Korisliigaa. Kauden päätteeksi seura putosi sarjatasoa alemmas I-divisioonaan. Riento on voittanut naisten Suomen mestaruuden vuonna 1990 ja cup-mestaruuden 1992. == Katso myös == * Turun Riennon Voimistelu ry == Aiheesta muualla == *Virallinen kotisivu Luokka:Suomalaiset urheilun yleisseurat Luokka:Turkulaiset urheiluseurat
ATC (keräilykortti)

ATC (engl. Artist Trading Card) on keräilykorttien taiteilijaversio, jonka alkuperämaana pidetään Sveitsiähttp://www.artist-trading-cards.ch/history.html . Kortin koko on 64 × 89 mm. Kokorajoituksen lisäksi aloittelijan tulee ottaa huomioon, että ATC-kortteja ei saa myydä, vaan niitä vaihdellaan harrastajien kesken. Kortit ovat nykymuodossaan osa ns. mail art -liikettä, jossa kaikentasoiset taiteilijat vaihtavat valmistamiaan teoksia joko postitse tai henkilökohtaisesti. Kortit ovat joko uniikkeja tai samaa korttia on valmistettu hyvin pieni määrä. Maalaukset, piirrokset, valokuvat, leimatut kuvat, digitaaliset kollaasit, sekatekniikka yms. esiintyvät korteissa yleisesti. ATC-kortit eivät yleensä ole laminoituja tai muovitettuja, vaan niitä vaihdetaan keräilykorteille tarkoitetuissa muovitaskuissa tai sellaisenaan. Kortin kääntöpuolelle ohjeistetaan yleensä laittamaan teoksen nimi, signeeraus, päivämäärä ja numero, mikäli kortti on osa sarjaa. ATC- korttien vaihdon lähtökohtana on aina kortin vaihtaminen toiseen korttiin. Kuka tahansa voi myös organisoida korttien vaihdon, jolloin useat ihmiset lähettävät kortteja samalle henkilölle; tämä sekoittaa kortit ja jakaa ne takaisin osallistujille. Kortteja vaihdellaan Internetissä mm. kansainvälisten Yahoo-postituslistojen ja askartelu- tai taidefoorumeiden kautta. ==Lähteet== Luokka:Keräily
HMS Glorious (1782)

HMS Glorious tai HMS Glorieux oli Britannian kuninkaallisen laivaston 74-tykkinen kolmannen luokan alus. == Hankinta == Alus oli alun perin François-Guillaume Clairin-Deslaurierin suunnittelema Ranskan laivaston 74-tykkinen linjalaiva Le Glorieux. Se oli valmistettu heinäkuusta 1753 marraskuuhun 1756 Rochefortissa ja laskettu vesille 10. elokuuta 1756.Winfield, Rif s. 88 == Palvelus == Amiraali Rodneyn laivasto-osasto valtasi 12. huhtikuuta 1782 Le Glorieuxin Saintesin taistelussa. Alus rekisteröitiin laivaston alusluetteloon 29. tammikuuta 1783 eli vasta sen tuhouduttua. Se liitettiin laivastoon 13. huhtikuuta 1782 Rodneyn määräyksellä päällikkönään Thomas Cadogan. Alus oli purjehtimassa Englantiin 25. heinäkuuta 1782 Gravesin osaston kanssa, mutta se upposi 18. syyskuuta miehistöineen pyörremyrskyssä Newfoundlandin matalikolla ==Lähteet== * === Viitteet === Luokka:Kuninkaallisen laivaston kolmannen luokan linjalaivat
Marcus Annius Verus Caesar

thumb|200px|Rintakuva, joka luultavasti esittää Annius Verusta. Marcus Annius Verus Caesar (162 – noin 10. syyskuuta 169) oli Rooman keisari Marcus Aureliuksen ja hänen vaimonsa Faustina nuoremman 12. lapsi. Veruksesta tehtiin vuonna 166 Marcus Aureliuksen perijä yhdessä vanhemman veljensä Lucius Aurelius Commoduksen kanssa. Verus kuitenkin kuoli syyskuussa 169.Bowman, s. 165, 170 == Lähteet == * === Viitteet === == Aiheesta muualla == Luokka:Antiikin roomalaiset Luokka:Vuonna 162 syntyneet Luokka:Vuonna 169 kuolleet
Juho Lepistö

Johannes (Juho) Lepistö (25. tammikuuta 1861 Hartola – 25. helmikuuta 1941 Hartola) oli suomalainen maanviljelijä, joka toimi Suomalaisen puolueen kansanedustajana ensimmäisessä eduskunnassa. Lepistön vanhemmat olivat maanviljelijä Gabriel Lepistö ja Fredrika Juhontytär. Hän oli Hartolassa ensin torpparina ja sitten itsenäisenä maanviljelijänä vuodesta 1893. Hän oli naimisissa vuodesta 1883 alkaen Maria Lovisa Heikintyttären kanssa. Lepistö oli kansanedustajana 1907–1908 edustaen Mikkelin läänin vaalipiiriä. == Lähteet == * Luokka:Kansanedustajat Luokka:Suomalaisen puolueen poliitikot Luokka:Etelä-Savon vaalipiiri Luokka:Vuonna 1861 syntyneet Luokka:Vuonna 1941 kuolleet
Lensovetin asuintalo

Lensovetin asuintalo () on Pietarissa Venäjällä sijaitseva konstruktivistisen arkkitehtuurin muistomerkki. Jevgeni Levinsonin ja Igor Fominin suunnittelema Leningradin kaupunkineuvoston asuintalo rakennettiin Korpisaarelle Korpijoen (ven. Karpovka) rantaan vuosina 1931–1935. Sisäänpäin kaartuvaan, etelään suunnattuun päärakennukseen liittyy kaksi neliskulmaista siipeä. Nevan tulvilta suojaavan jalustan läpäisee sisäpihalle johtava leveä porttikäytävä. Neuvostoeliitille tarkoitetussa, aikansa parasta rakentamista edustavassa talossa on kolmen–kuuden huoneen asuntoja, joista osa sijaitsee kahdessa kerroksessa. Pylväskäytävän reunustamassa keskisiiven toisessa kerroksessa toimi lastentarha ja muita palveluja. Ilmeikkyyttä rakennukselle antavat sen terävät kulmat, leveät parvekesyvennykset sekä sisäpihan ilmassa roikkuvat teräsbetoniset portaikot. Konstruktivismin myöhäisvaihetta edustavassa rakennuksessa voidaan havaita klassismin ja art decon piirteitä. Talossa ovat asuneet näyttelijä Juri Jurjev sekä kaupungin toimeenpanevan komitean puheenjohtaja Pjotr Lazutin, joka ammuttiin ns. Leningradin jutun yhteydessä vuonna 1950. Nykyään rakennus kaipaa kipeästi remonttia. Sen osoite on Karpovkan rantakatu 13. Lähin metroasema on Petrogradskaja. ==Lähteet== ==Aiheesta muualla== * Lensovetin asuintalo Pietari-tietosanakirjassa * Valokuvia rakennuksesta Luokka:Pietarin rakennukset ja rakennelmat Luokka:Venäjän asuinrakennukset
Juuso Runtti

Joseph (Juuso) Runtti (sukunimi aik. Runttila ja Manninen; 2. maaliskuuta 1854 Kiiminki – 16. huhtikuuta 1927 Oulu) oli suomalainen maanviljelijä ja vanhoillislestadiolainen maallikkosaarnaaja. Hän toimi Suomalaisen puolueen ja kokoomuksen kansanedustajana 1900-luvun alkupuolella. Runtin vanhemmat olivat maanviljelijä Paavali Runttila ja Liisa Huttu. Hän toimi maanviljelijänä Kiimingissä ja oli myös maallikkosaarnaajana vuodesta 1877 alkaen. Runtti oli Kiimingissä kunnallisten ja kirkollisten kassojen hoitaja, ja hän toimi palo- ja eläinvakuutusyhtiöiden asiamiehenä. Juuso Runtti oli naimisissa vuodesta 1875 Maria Holman kanssa. Runtti oli kansanedustajana 1907–1908 ja 1917–1919 edustaen Oulun läänin pohjoista vaalipiiriä. Hän kuului kokoomuksen eduskuntaryhmään 9. joulukuuta 1918 alkaen. Runtti oli myös presidentin valitsijamiehenä vuoden 1925 presidentinvaaleissa. Hän oli Kiimingin kuntakokouksen puheenjohtajana ja oli lisäksi kirkolliskokouksen jäsenenä. == Lähteet == * * Heikki Karvosenoja: Juuso Runtti : Kirkon ja yhteiskunnan rakentaja. Teoksessa Jokivarren savuista kasvukunnaksi – Kiiminki 150 vuotta, verkossa: Runtti Kirjasto Virma . Luokka:Kansanedustajat Luokka:Suomalaisen puolueen poliitikot Luokka:Kansallisen Kokoomuksen poliitikot Luokka:Oulun läänin pohjoinen vaalipiiri Luokka:Vanhoillislestadiolaiset saarnaajat Luokka:Vuonna 1854 syntyneet Luokka:Vuonna 1927 kuolleet
Pesäpallon miesten Suomen Cup 1974

Pesäpallon Suomen Cup 1974 oli kuudes miesten Suomen Cup. Cupin voitti Seinäjoen Maila-Jussit. Osanottoon olivat oikeutettuja kaikki liiton alaiset seurat sarjatasosta riippumatta. == Tulokset == 1.kierros, poimintoja: * Saari - Harjuranta 5-18 * Maaninka - Kitee 3-25 * Kulho - Outokumpu 5-9 * Nurmes - Joensuu 14-5 * Tipasoja - Tohmajärvi 5-13 2.Kierros, poimintoja: * Kouvola - Imatra 7-10 * Vehkalahti - Harjuranta * Nilsiä - Kitee 3-5 * Mikkeli - Ilomantsi * Outokumpu - Jyväskylän Kiri 8-19 * Vimpeli - Oulu luovutus * Nurmes - Tohmajärvi 3-6 * Hyvinkää - Puna-Mustat 13-2 ==Lähteet== * Sanomalehti Karjalainen 1974 * http://vessix.kotisivukone.com/files/vessix.kotisivukone.com/Pesis/1974/1974-sarjat.xls Luokka:Vuoden 1974 pesäpallo Luokka:Pesäpallo cup-kaudet
Mamemo

Mamemo on lastenohjelma, jota esitettiin Pikku Kakkosessa Yle TV2:lla vuosina n. 2001- n. 2007. Mamemossa on päähenkilönä lapsi, jolla on ystävänään lehmiä. Luokka:Lastenohjelmat
Emmervehnä

Emmervehnä (Triticum dicoccon) on niukkasatoinen vehnälaji, jota viljeltiin varsinkin maanviljelyn alkuaikoina. Eräillä seuduilla Etelä-Euroopassa sitä viljellään runsaasti edelleenkin. Nykyisin eniten viljelty vehnälaji, Triticum aestivum, on syntynyt emmervehnän ja erään Keski-Aasiassa kasvavan heinälajin risteytymänä. Viljelty emmervehnä on syntynyt Lähi-idän alueella villistä kantamuodostaan noin 10 000 vuotta sitten.MTT: Vehnän viljelyhistoria Viitattu 15.7.2014. Sitä on viljelty myös pohjoisemmilla alueilla. Varsinais-Suomesta Turusta ja Paimiosta on tehty emmervehnästä arkeologisia löytöjä, jotka on ajoitettu ajalle noin 500 vuotta ennen ajanlaskun alkua. ==Lähteet== ==Aiheesta muualla== * YLE: Ikivanha emmervehnä tekee paluuta Luokka:Vehnät
Yksijyvävehnä

Yksijyvävehnä (Triticum monococcum) eli einkorn-vehnä oli varhainen Lähi- idässä ja Euroopassa viljelty vähäjyväinen, niukkatuottoinen viljalaji, jota kasvaa nykyään villinä. Einkorn tarkoittaa joko villiä muotoa Triticum boeoticum tai viljeltyä, domestikoitua Triticum monococcum. Yksijyvävehnässä proteiini on suurelta osin gliadiinia, mutta siitä huolimatta siinä on myös gluteenia, vaikka toisinaan muuta väitetäänkin. Yksijyvävehnä jaetaan kahteen alalajiin: kantayksijyvävehnä (T. monococcum subsp. aegilopoides)Suomen Lajitietokeskus: Kantayksijyvävehnä – Triticum monococcum subsp. aegilopoides Viitattu 27.11.2022. ja T. monococcum subsp. monococcum (tyyppialalaji). == Lähteet == ==Aiheesta muualla== *MTT: Vehnän pitkä kehityshistoria *Vehnä: Yksijyvävehnä *Ancient Grain Varieties in Archaeology *"Hulled Wheats. Promoting the conservation and use of underutilized and neglected crops." 4. Proceedings of the First International Workshop on Hulled Wheats 21–22 July 1995, Castelvecchio Pascoli, Tuscany, Italy *Wheat evolution: integrating archaeological and biological evidence Luokka:Vehnät
Titus Aurelius Fulvus Antoninus

Titus Aurelius Fulvus Antoninus (31. elokuuta 161 – 165) oli Rooman keisari Marcus Aureliuksen ja hänen vaimonsa Faustina nuoremman poika. Hänen nuorempi kaksoisveljensä oli Lucius Aurelius Commodus, tuleva keisari. Poikien syntymää juhlistettiin useissa kolikoissa mutta Antoninus sairasteli jatkuvasti. Marcus Aureliuksen opettaja Fronto kertoo erässä kirjeessään Antoninuksella olleen yskää, joka oli paranemassa. Hän kuitenkin kuoli vuonna 165, jolloin Marcus Aurelius antoi julistaa hänet jumalaksi. Commoduksella oli myös nuorempi veli Annius Verus mutta hänkin kuoli vuonna 169, jättäen Commoduksen ainoaksi eloonjääneeksi pojaksi ja Marcus Aureliuksen perijäksi. Fulvus Antoninusta ei kuitenkaan unohdettu sillä useiden piirtokirjoitusten mukaan häntä palvottiin jumalana vielä 200-luvulla. Hänellä oli jopa temppeli Thessalonikissa. Tämä on merkittävää sillä useat jumalaksi julistettujen henkilöiden kultit lakkautettiin keisari Maximinuksen aikana (235–238) ja ei tiedetä miksi juuri kuolleen Fulvus Antoninuksen kultti säilytettiin. == Lähteet == Luokka:Antiikin roomalaiset Luokka:Vuonna 161 syntyneet Luokka:Vuonna 165 kuolleet
Ain Mallaha

Ain Mallaha (myös nimellä Eynan) oli noin 10 000 – 8 000 eaa. rakennettu ja asuttu kylä. Paikka sijaitsi nykyisessä Pohjois-Israelissa Huleh-järven rannalla. Se liittyi metsästyksellä, kalastuksella ja villiviljan keruulla eläneeseen Natufin kulttuuriin. Tässä paikassa asuttiin kolmessa vaiheessa vuosivälillä 12 000 – 9 600 eaa. Kahteen ensimmäiseen vaiheeseen liittyi massiivisia kivirakennelmia, ja kolmanteen hieman pienempiä. == Lähteet == == Aiheesta muualla == * Ain Mallaha mnsu.edu Luokka:Neoliittinen Lähi-itä Luokka:Arkeologiset kohteet Israelissa
Charles Mackay

Charles Mackay (1814 Perth, Skotlanti – 1889) oli brittiläinen journalisti, kirjailija ja runoilija, jonka tunnetuin teos on vuonna 1841 julkaistu Extraordinary Popular Delusions and the Madness of Crowds.Charles Mackay: Biography, Who2 Biography) Viitattu 14.7.2020 Mackay työskenteli toimittajana lontoolaisissa The Morning Chroniclessa ja Illustrated London Newsissa, Glasgow Arguksessa ja raportoi vuosina 1862–1865 The Timesin kirjeenvaihtajana Yhdysvaltain sisällissodan tapahtumista. Kirjailijana hän nousi kuuluisuuteen vuonna 1846 julkaisemallaan runokokoelmalla Voices from the Crowd. Hänen tunnetuinta teostaan Extraordinary Popular Delusions and the Madness of Crowds pidetään markkinapsykologian klassikkona. Mackay parhaat runoteokset ovat runomittainen kertomus Salamandrine, or love and immortality (1842), lyyrisen hienot Legends of the isles (1845) ja oivalliset runot Voices from the crowd (1846). Hänen myöhempiä kaunokirjallisia julkaisujaan on romaani Luck and what came of it (1881).Mackay, Charles, Tietosanakirja osa 5, palsta 1571, Tietosanakirja Osakeyhtiö 1913 Mackayn tytär oli kirjailija Marie Corelli. == Lähteet == Luokka:Brittiläiset kirjailijat Luokka:Brittiläiset runoilijat Luokka:Brittiläiset toimittajat Luokka:Vuonna 1814 syntyneet Luokka:Vuonna 1889 kuolleet
Eekvit

Eekvit () olivat Latiumin koillisosissa asunut kansa. Eekvit sotivat usein yhdessä volskien kanssa roomalaisia vastaan. Cincinnatus ja muutamat muut sotapäälliköt pyrkivät karkottamaan eekvit strategisesti tärkeästä Algidussolasta. Roomalaiset voittivat eekvit lopullisesti vuonna 304 eaa. ja sulauttivat heidät valtakuntaansa.Castrén & Pietilä-Castrén 2000, s. 141 == Lähteet == *Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4. ===Viitteet=== Luokka:Muinaiset kansat Luokka:Italian historia